
Улаанбаатар
2026 оны 01 сар

Хууль тогтоомж, тогтоол шийдвэрийн хэрэгжилтэд  
хийсэн хяналт-шинжилгээ, үнэлгээний танилцуулга
(2025 оны жилийн эцсийн байдлаар)

Хяналт-шинжилгээ, үнэлгээний зорилго
Монгол Улсын хууль, Улсын Их Хурлын шийдвэр, Ерөнхийлөгчийн зарлиг, Үндэсний аюулгүй байдлын зөвлөлийн шийдвэр, Засгийн газрын шийдвэрийн эрүүл мэндийн салбартай холбоотой хууль тогтоомж, тогтоол шийдвэрийг хэрэгжүүлэх арга хэмжээ, хүлээгдэж буй үр дүндээ хүрч байгаа эсэхийг нягтлах, эрхзүйн баримт бичгийн заалт тус бүрийн хэрэгжилтийг хянах, үнэлэх, шаардлагатай санал, зөвлөмжийг боловсруулах, шийдвэр гаргагч нарт мэдээлэл өгөхөд оршино.  

Хяналт-шинжилгээ, үнэлгээний арга зүй
Монгол Улсын Засгийн газрын 2025 оны 183 дугаар тогтоолоор батлагдсан “Хууль тогтоомж, тогтоол, шийдвэрийн биеэлэлтэд хяналт тавих нийтлэг журам”-ын 6 дугаар бүлгийн 6.2 дахь заалтад заасан аргачлалыг баримтлан хэрэгжилтийн хувиар тооцон үнэлгээг хийсэн.

Хяналт-шинжилгээ, үнэлгээний дүн
2025 оны жилийн эцсийн байдлаар эрүүл мэндийн салбарт нийт 249 хууль тогтоомж, тогтоол шийдвэрийн 531 заалт бүхий арга хэмжээ хяналтад авагдсан байна (Хүснэгт 1).

Хүснэгт 1. Хяналтад авагдсан шийдвэр, заалтын тоо, 2025 оны жилийн эцэс
	Заалт
	Нийт 
	Монгол Улсын хууль
	УИХ-ын тогтоол
	УИХ-ын Байнгын хорооны тогтоол
	Ерөнхийлөгчийн зарлиг
	Засгийн газрын тогтоол
	Засгийн газрын хуралдааны тэмдэглэл
	Засгийн газрын албан даалгавар
	Ерөнхий сайдын захирамж
	ҮАБЗ-ийн
зөвлөмж

	Хяналтад авсан нийт шийдвэрийн тоо
	249
	25
	26
	15
	6
	66
	94
	10
	1
	6

	Хяналтад авсан нийт зүйл, заалтын тоо
	531
	66
	69
	32
	9
	106
	173
	60
	1
	15



[bookmark: _Hlk44260024]Эрүүл мэндийн салбараас хяналтад авсан хууль тогтоомж, тогтоол шийдвэрийн хэрэгжилтийн хяналт-шинжилгээ, үнэлгээний хувь 2025 оны жилийн эцсийн байдлаар 65.12 байна (Хүснэгт 2).


Хүснэгт 2. Хууль тогтоомж, тогтоол шийдвэрийн хэрэгжилтийн 
хяналт-шинжилгээ, үнэлгээний хувь, 2025 оны жилийн эцсийн байдлаар

	Хэрэгжилт гаргах нийт зүйл, заалтын тоо
	531 (100.0%)

	Хэрэгжсэн
	100.0%
	[bookmark: _Hlk44261187]253 (47.6%)

	Хэрэгжих шатанд (166 заалт)
	Ахиц гарсан 50.0%
	92 (17.3%)

	
	Тодорхой үр дүнд хүрсэн 50.0%
	29 (5.5%)

	
	Удаашралтай/эрчимжүүлэх шаардлагатай 50.0%
	45 (8.5%)

	Хэрэгжээгүй
	Зохион байгуулалтаас 0%
	90 (17.0%)

	
	Санхүү, хөрөнгө оруулалтаас 0%
	7 (1.3%)

	Хэрэгжилтийг тооцох хугацаа болоогүй
	15 (2.8%)

	Хэрэгжилтийн дундаж
	65.12%



Хэрэгжсэн 100.0 хувийн үнэлгээтэй 253 заалт (47.6%), Хэрэгжих шатанд 50.0 хувьтай 166 заалт (31.3%), Хэрэгжээгүй буюу 0 хувийн хэрэгжилттэй 97 заалт (18.3%), Хэрэгжилтийг тооцох хугацаа болоогүй 15 заалт (2.8%) тус тус байна (Хүснэгт 2).  

Хэрэгжилтийн байдлыг хууль тогтоомжийн төрлөөр үзэхэд:  
· Монгол Улсын хуулийн зүйл, заалтын хэрэгжилт 59.09%; 
· УИХ-ын тогтоолын хэрэгжилт 60.29%;
· УИХ-ын Байнгын хорооны тогтоолын хэрэгжилт 66.13%; 
· Ерөнхийлөгчийн зарлиг 66.67%; 
· Засгийн газрын тогтоол 60.29%; 
· Засгийн газрын хуралдааны тэмдэглэл 67.17%; 
· Засгийн газрын албан даалгавар 81.36%; 
· Ерөнхий сайдын захирамж 100%;
· Үндэсний аюулгүй байдлын зөвлөлийн зөвлөмж  53.57%-тай тус тус байна. 
Ерөнхий сайдын захирамжаар үүрэг болгосон зүйл, заалтын хэрэгжилтийн хувь хамгийн өндөр, Үндэсний аюулгүй байдлын зөвлөлийн зөвлөмжөөр үүрэг болгосон зүйл заалтын хэрэгжилт хамгийн бага хувьтай байна.







Хүснэгт 3. Хууль тогтоомж, тогтоол, шийдвэрийн 2025 оны  
хэрэгжилт, хариуцсан газраар

	№
	Газрын нэрс
	Хамаарах заалтын тоо
	Үнэлгээний хувь
	Үнэлгээний хувь

	
	
	
	100.0%
	50.0%
	0%
	ХБ
	

	1
	БТГ
	114
	53
	34
	25
	2
	62.5

	2
	НЭМБХГ
	119
	37
	56
	25
	1
	55.1

	3
	ЭТБХГ
	94
	37
	33
	21
	3
	58.8

	4
	ЭМДБЗГ
	41
	13
	13
	13
	2
	50.0

	5
	СЭЗБХГ
	89
	54
	23
	9
	3
	76.2

	6
	ТЗУГ
	38
	29
	6
	3
	-
	84.2

	7
	СХШҮДАГ
	22
	21
	1
	-
	-
	97.7

	8
	Бүх газар
	3
	2
	1
	-
	-
	83.3

	9
	Ёс зүйн дэд хороо
	10
	9
	-
	-
	1
	100.0

	10
	Хамааралгүй заалт
	1
	-
	-
	-
	1
	-

	Нийт
	531
	253
	166
	97
	15
	65.1



Хууль тогтоомж, тогтоол шийдвэрийн хэрэгжилтийг газраар нь авч үзвэл Салбарын хяналт-шинжилгээ, үнэлгээ, дотоод аудитын газрын хэрэгжилт 100.0 хувь буюу хамгийн өндөр, харин Эрүүл мэндийн даатгалын бодлого, зохицуулалтын газрын  хэрэгжилт хамгийн бага буюу 50.0 хувьтай байна.

Бүрэн хэрэгжсэн, шийдвэрт заасан хугацаа дууссан, чиг үүрэгт хамааралгүй 68 заалтыг хяналтаас хасуулах санал өгсөн.

Дүгнэлт
[bookmark: _Hlk219227620]Хууль тогтоомж, тогтоол шийдвэрийн хэрэгжилтийн хяналт-шинжилгээ, үнэлгээний дүн 2025 оны жилийн эцсийн байдлаар 65.12 хувьтай байна.
Эрүүл мэндийн салбараас хяналтад авсан хууль тогтоомж, тогтоол шийдвэрийн хэрэгжилтийн хяналт-шинжилгээ, үнэлгээгээр “Хэрэгжсэн” буюу 100 хувийн үнэлгээтэй 253 заалт, “Хэрэгжих шатанд” 50.0 хувьтай 166 заалт, “Хэрэгжээгүй” буюу 0 хувийн хэрэгжилттэй 97 заалт, “Хэрэгжилтийг тооцох хугацаа болоогүй” 15 заалт тус тус байна.  
2025 онд эрүүл мэндийн салбарт нийт 249 шийдвэрийн 531 заалтыг хяналтад авч, хэрэгжүүлсэн нь 2025 оны эхний хагас жилтэй харьцуулахад 42 шийдвэрийн 147 заалтаар буюу 40 хувиар нэмэгдсэн үзүүлэлттэй байна. 
2025 оны жилийн эцсийн байдлаар хууль тогтоомж, тогтоол шийдвэрийн хэрэгжилт 65.12 хувьтай үнэлэгдэж байгаа нь эхний хагас жилтэй харьцуулахад 14.0 хувиар (Эрүүл мэндийн яамны үнэлгээ 54.0 хувь, дээд шатны байгууллага болох Засгийн газрын Хяналт хэрэгжүүлэх газрын үнэлгээ 51.0 хувь) өссөн үзүүлэлттэй байна.
Хууль тогтоомж, тогтоол, шийдвэрийн заалтаас “Хэрэгжээгүй” гэсэн үнэлгээтэй 97 заалт тус бүрийг хяналтад авч, ажлын удирдлага, зохион байгуулалт, сахилга хариуцлагыг дээшлүүлэх, заалтын биелэлтийг эрчимжүүлэх, ажлыг шуурхай зохион байгуулах, хэрэгжилтийн явцад тавих хяналтыг сайжруулах зүйтэй байна. 
“Хэрэгжих шатанд-Удаашралтай/эрчимжүүлэх шаардлагатай” 50.0 хувийн үнэлгээтэй 45 заалтын хэрэгжилтийг хяналтад авч, бүрэн хэрэгжүүлэхэд онцгой анхаарч, эрчимжүүлэх шаардлагатай байна.
Түүнчлэн бусад яамд үндсэн хариуцагчаар, Эрүүл мэндийн яам хамтран оролцож боловсруулах дүрэм, журам, стандарт, хэрэгжүүлэх үйл ажиллагаануудын хэрэгжилт "Хэрэгжээгүй" байгаа тул хэд хэдэн сайд, яамдуудад ижил үүрэг болгосон зүйл, заалтуудыг хэрэгжүүлэхэд төрийн байгууллагуудын хамтын ажиллагаа, оролцоог сайжруулах шаардлагатай байна. Үүнээс хамааралтай цөөнгүй зүйл, заалт хэрэгжилт хэрэгжээгүй үнэлэгдсэн.
Хууль дагаж гарах журам, зааврууд одоог хүртэл батлагдаагүй байгааг хяналтад авч, холбогдох газар, хэлтэс, хариуцах албан хаагчийн 2026 оны гүйцэтгэлийн төлөвлөгөөнд оруулах шаардлагатай байна. 

[bookmark: _Hlk44269086][bookmark: _Hlk44268647]Зөвлөмж
1. 2025 оны жилийн эцсийн байдлаар гүйцэтгэл нь хангалтгүй, удаашралтай байгаа хууль тогтоомж, тогтоол шийдвэрийн заалт тус бүрийг хяналтад авч, хэрэгжилтийг эрчимжүүлэх, гүйцэтгэл, үр дүнг сайжруулах чиглэлээр зохион байгуулалтын арга хэмжээ авах;
2. [bookmark: _Hlk158883865]Хууль дагаж гарах журам, заавар одоог хүртэл батлагдаагүй байгаад анхаарч, хяналтандаа авч, холбогдох газар, хэлтэс, хариуцах албан хаагчийн 2026 оны гүйцэтгэлийн төлөвлөгөөнд оруулах;  
3. Хууль тогтоомж, тогтоол шийдвэрийн хэрэгжилттэй холбоотой нотлох баримтуудыг тухай бүр өгч байх. 




Эрүүл мэндийн яам
2026 оны 01 дүгээр сар

